રાષ્ટ્રપતિ રામનાથ કોવિંદે જમ્મુ કાશ્મીરમાં તાત્કાલિક અસરથી રાજ્યપાલ શાસન લગાવવાની મંજૂરી આપી દીધી છે. આ પહેલા મંગળવારે ભારતીય જનતા પક્ષે પીડીપીને આપેલુ સમર્થન પાછુ ખેંચી લીધુ હતુ. ત્યારબાદ રાજ્યપાલ નરિન્દર નાથ વોહરાએ રાષ્ટ્રપતિને પોતાનો રિપોર્ટ મોકલ્યો હતો જેમાં તેમણે સંવિધાનના અનુચ્છેદ 92 હેઠળ રાજ્યપાલ શાસન લગાવવાની ભલામણ કરી હતી. જેને રાષ્ટ્રપતિએ સ્વીકાર કરીને તાત્કાલિક અસરથી રાજ્યપાલ શાસન લગાવવવાની અનુમતિ આપી દીધી છે.